HR
C 64/32
Službeni list Europske unije
21.2.2023.
(13)
Latvija je dopisom od 1. prosinca 2022.
obavijestila o promjenama svoje nacionalne tablice dodjele emisijskih jedinica.
Ispravci bilance topline doveli su do povećanja povijesne razine aktivnosti potpostrojenja za centralno grijanje u postrojenju LV-206234.
(14)
Nizozemska je dopisima od 8. ožujka 2022., 23. ožujka 2022., 16. lipnja 2022., 14. listopada 2022. i 24. listopada 2022.
obavijestila o promjenama svoje nacionalne tablice dodjele emisijskih jedinica.
Izvor topline greškom se tretirao kao prihvatljiva toplina u okviru potpostrojenja za toplinu u postrojenju NL-366.
Osim toga, nema prijava o unošenju topline u potpostrojenje za vodik u postrojenju NL-366.
Oba su propusta ispravljena.
Ispravljena je povijesna razina aktivnosti potpostrojenja za toplinu kod kojeg dolazi do istjecanja ugljika u postrojenju NL-54.
Ispravljena je povijesna razina aktivnosti potpostrojenja s procesnim emisijama u postrojenju NL-110.
Ispravljene su pogreške u potrošnji električne energije i faktor razmjene električne energije za potpostrojenje za stiren u postrojenju NL-205924.
Bilanca otpadnih plinova i bilanca topline ispravljene su i za postrojenje NL-205924.
Ispravljene su nedosljednosti u pogledu granica i izračuna za potpostrojenja s procesnim emisijama u postrojenju NL-205926.
(15)
Rumunjska je dopisom od 14. studenoga 2022.
obavijestila o promjenama svoje nacionalne tablice dodjele emisijskih jedinica.
Ispravci bilance topline doveli su do smanjenja povijesne razine aktivnosti potpostrojenja za centralno grijanje u postrojenju RO-207234.
(16)
Švedska je dopisom od 1. prosinca 2022.
obavijestila o promjenama svoje nacionalne tablice dodjele emisijskih jedinica.
Smanjena je povijesna razina aktivnosti potpostrojenja za nepremazani fini papir u postrojenju SE-471.
Raniji su podaci uključivali neprodane proizvode koji su vraćeni u proces.
Taj je dio odbijen od povijesne razine aktivnosti.
Smanjena je povijesna razina aktivnosti potpostrojenjâ za nepremazani i premazani karton u postrojenju SE-475.
Raniji su podaci uključivali neprodane proizvode koji su vraćeni u proces.
Taj je dio odbijen od povijesne razine aktivnosti.
(17)
Dostavljene nacionalne tablice dodjele emisijskih jedinica u skladu su s Direktivom 2003/87/EZ, Delegiranom uredbom Komisije (EU) 2019/331 i Odlukom Komisije (EU) 2021/355,
ODLUČILA JE:
Jedini članak Središnjem administratoru Dnevnika transakcija Europske unije nalaže se da u taj dnevnik unese ispravke nacionalnih tablica dodjele emisijskih jedinica Češke, Danske, Njemačke, Irske, Španjolske, Francuske, Italije, Latvije, Mađarske, Nizozemske, Rumunjske i Švedske s konačnim godišnjim količinama za prijelaznu besplatnu dodjelu emisijskih jedinica za razdoblje 2021.–2025. kako je utvrđeno u Prilogu.
Sastavljeno u Bruxellesu 21. prosinca 2022.
Za Komisiju Frans TIMMERMANS Izvršni potpredsjednik